
Moldova etnikai földrajzi vizsgálata a 21. század elején

Kulcsszavak: 2004,2014, etnikai Moldova, kutatás
A kutatásom legfőbb célja  a 2004-es és a 2014-es népszámlálás közti etnikai változások be mutatása, úgy, hogy a meglévő adatok alapján elemzem a 2004-es és a 2014-es népszámlálást, és a két népszámlálás közötti etnikai változásokat Moldovában és a Dnyeszter menti területen (Transznisztriában).
A kutatás előtt az volt a hipotézisem, hogy a teljes népesség és az etnikai csoportokon belüli számok is csökkeni fognak 2004 és 2014 között, további hipotézisem még az volt, hogy a 2014-es adatok között a román kiugró lesz a 2004-es román adatokhoz képest. Ez a két felvetésem helytálló volt és a kutatásban bizonyítottam őket a kapott eredményekkel.
A kutatást több fejezetre osztottam és a fejezetek között is voltak alfejezetek. A kutatás első felében elhelyeztem a kutatott témakört térben és időben, hogy az olvasónak egyértelmű legyen minden. A második felében pedig saját készítésű térképekkel mutattam be az etnikai térszerkezeteknek a változásait, amelyeket utána egyenként elemeztem is. A végén pedig levontam a megfelelő következményeket és összegeztem az általam addig leírtakat.
Az eredmények rávilágítottak az ország etnikai sokszínűségére, valamint a demográfiai és migrációs tendenciák összetettségére. A moldáv lakosság továbbra is az ország domináns etnikai csoportja, de arányuk csökkenése figyelhető meg a vizsgált időszakban, amelyet az alacsony születési ráta, a kivándorlás és a társadalmi-gazdasági nehézségek együttesen magyaráznak. Az etnikai diverzitás ugyanakkor egyre nagyobb szerepet kap a városi és határ menti régiókban, ahol a román identitás felerősödése, valamint az orosz és ukrán közösségek jelenléte alakítja az ország kulturális és politikai tájképét.
A jövőbeni kutatási irányok között kiemelt helyet foglal el a 2024-es népszámlálási adatok feldolgozása, amelyek várhatóan még részletesebb betekintést nyújtanak Moldova legújabb demográfiai és etnikai folyamataiba. Ezáltal lehetőség nyílik az ország hosszú távú társadalmi-gazdasági és etnikai trendjeinek pontosabb értékelésére, valamint egy a 2014-2024-es időszak feldolgozására, elemzésére.
 



